**สรุปข้อตรวจพบและข้อเสนอแนะ การตรวจสอบโครงการเกษตรอินทรีย์ ของกลุ่มตรวจสอบภายใน**

เอกสารแนบ 4

**ประจำปีงบประมาณ พ.ศ.2562 รอบ 9 เดือน (ระหว่างเดือนเมษายน - มิถุนายน 2562)**

|  |  |
| --- | --- |
| **ข้อตรวจพบ** | **ข้อเสนอแนะ** |
|  1. การเบิกจ่ายเงินค่าใช้จ่ายในการจัดฝึกอบรม ได้เบิกค่าอาหาร ค่าอาหารว่างและเครื่องดื่มของเกษตรกร ซ้ำซ้อน ซึ่งเป็นเกษตรกรรายเดียวกัน จึงทำให้การเบิกค่าอาหารและค่าอาหารว่างและเครื่องดื่มเกินจำนวนเกษตรกรที่เข้ารับการฝึกอบรม 2. ผลการดำเนินงาน เกษตรกรเข้ารับการฝึกอบรมและ นำความรู้ไปปรับเปลี่ยนการผลิตเป็นเกษตรอินทรีย์ คิดเป็น ร้อยละ 78.58 ของจำนวนเกษตรกรที่เข้ารับการฝึกอบรม และคิดเป็นร้อยละ 32.76 ของจำนวนพื้นที่ของแผนงาน 2.1 วันที่ 19 มกราคม 2561 จัดซื้อถังน้ำพลาสติกเพื่อสนับสนุนค่าวัสดุการเกษตรจำนวน 90 ถัง ซึ่งได้จัดฝึกอบรมระยะที่ 3 เรียนรู้การทำปุ๋ยหมัก ระหว่างเดือน เมษายน – พฤษภาคม 2561 มีเกษตรกรเข้ารับการฝึกอบรม จำนวน 78 รายและภายหลังการฝึกอบรมมีเกษตรกรร่วมโครงการเกษตรอินทรีย์ จำนวน 66 ราย การจัดซื้อถังน้ำก่อนเวลาการใช้งานมากเกินไปโดยยังไม่มีข้อมูลจำนวนเกษตรกรจะเข้าร่วมโครงการ และการซื้อถังน้ำ จำนวน 90 ใบ ถือว่าการจัดซื้อถังน้ำเกินความจำเป็น 2.2 วันที่ 19 มกราคม 2561 จัดซื้อกากน้ำตาลเพื่อใช้ในการฝึกอบรมเรียนรู้การทำปุ๋ยหมัก ซึ่งการฝึกอบรมจัดขึ้น ระหว่างเดือน เมษายน – พฤษภาคม 2561 เป็นการจัดซื้อวัสดุการเกษตรก่อนการจัดฝึกอบรมนานเกินไป 3. การจัดซื้อวัสดุการเกษตรรวมถังน้ำเพื่อใช้ในโครงการเกษตรอินทรีย์ รวมเป็นเงิน 201,700 บาท สำหรับการดำเนินโครงการข้าวอินทรีย์ เกษตรกรร่วมโครงการ 66 ราย เนื้อที่ 137.6 ไร่ ในการดำเนินโครงการกำหนดให้ส่วนราชการสนับสนุนวัสดุการเกษตร ไร่ละ 250 บาท หากคำนวณจากเนื้อที่ดำเนินงาน วัสดุการเกษตรที่สนับสนุนให้เกษตรกร คิดเป็นเงิน 34,400 บาท (250\*137.6) เกิดส่วนต่างของค่าวัสดุการเกษตร จำนวน 167,300 บาท หากพิจารณาจำนวนเงินที่จัดซื้อวัสดุการเกษตร จำนวน 201,700 บาท กับเนื้อที่ 137.6 ไร่ เป็นต้นทุนการผลิตที่ให้กับเกษตรกร ประมาณไร่ละ 1,465 บาท |  1. ให้เรียกคืนเงินค่าอาหาร ค่าอาหารว่างและเครื่องดื่ม ที่เบิกเกินจำนวนเกษตรกรที่เข้ารับการฝึกอบรม แล้วนำส่งเป็นรายได้แผ่นดิน ต่อไป 2.1 – 2.2 การจัดซื้อวัสดุการเกษตรเพื่อสนับสนุนเป็นวัสดุการเกษตรตามโครงการเกษตรอินทรีย์ ควรสำรวจความต้องการใช้งานจริง ขอให้จัดซื้อตามความต้องการของเกษตรกร และให้จัดซื้อในระยะเวลาของหลักสูตรการจัดฝึกอบรมนั้น การจัดซื้อวัสดุการเกษตรล่วงหน้านานมากวัสดุนั้นอาจเสื่อมคุณภาพเกิดการสูญเสียและใช้พื้นที่ในการจัดเก็บ 3. ขอให้ ส.ป.ก.จังหวัด นำข้อกำหนดของโครงการมาสู่การปฏิบัติ โดยให้มีการจัดทำฐานข้อมูลเกษตรกร ที่ร่วมโครงการและเนื้อที่การดำเนินโครงการจริง แล้วควบคุมงบประมาณตามข้อกำหนดโครงการ การสนับสนุนวัสดุการเกษตรมากเกินจะทำให้เกษตรกรเกิดความเคยชินที่เป็นผู้รับ ดังนั้นเห็นควรสร้าง การมีส่วนร่วมของเกษตรกรด้วย |
| **ข้อตรวจพบ** | **ข้อเสนอแนะ** |
|  4. ตามโครงการเกษตรอินทรีย์ ปีงบประมาณ พ.ศ. 2561 ส.ป.ก.จังหวัด กำหนดตัวชี้วัด เชิงคุณภาพ : ร้อยละ 60 ของพื้นที่ของเกษตรกรที่เข้าร่วมโครงการนำความรู้ไปปรับเปลี่ยน ผลการดำเนินงานเกษตรกรปรับเปลี่ยนพื้นที่เป็นเกษตรอินทรีย์ร้อยละ 32.76 ของแผนงาน ถือว่าไม่ผ่านตัวชี้วัดเชิงปริมาณ แต่การเบิกจ่ายเงินโครงการเกษตรอินทรีย์เต็มจำนวนเงิน ตามงบประมาณที่ได้รับจัดสรร 5.การสัมภาษณ์เกษตรกร เกษตรกรพึงพอใจต่อโครงการเกษตรอินทรีย์ และจะดำเนินโครงการต่อไป แต่ขอให้ส่วนราชการสนับสนุนแหล่งน้ำเพื่อการทำเกษตรอินทรีย์ซึ่งต้องเป็นแหล่งน้ำบาดาล |  4. โครงการเกษตรอินทรีย์กำหนดแผน การดำเนินงาน ตั้งแต่ปี 2560 – 2564 ซึ่ง ส.ป.ก.จังหวัด ต้องดำเนินการโครงการเกษตรอินทรีย์ต่อไป ดังนั้น ในปีต่อๆไปการเบิกจ่ายเงินขอให้คำนึงถึงผลผลิต และผลลัพท์ด้วย  5. เกษตรกรที่ร่วมโครงการเกษตรอินทรีย์ ไม่ได้กู้ยืมเงินกองทุนการปฏิรูปที่ดินเพื่อเกษตรกรรม จึงเห็นควรให้ ส.ป.ก.จังหวัด ประชาสัมพันธ์การขอใช้สินเชื่อเงินกองทุนฯ ให้เกษตรกรเพื่อจัดหาแหล่งน้ำ |